Oliy ta’lim muassasalarida ta’lim sohalari (ta’lim yo‘nalishlari) bo‘yicha bir nafar o‘qituvchi hisobiga to‘g‘ri keladigan talabalar soni nisbatining normativlarini tasdiqlash to‘g‘risida

O‘zbekiston Respublikasi Vazirlar Mahkamasining 2008-yil 1-avgustdagi 164-son “Respublika oliy ta’lim muassasalari xodimlari mehnatiga haq to‘lashning takomillashtirilgan tizimini tasdiqlash to‘g‘risida”gi va 2020-yil 26-avgustdagi 517-son “Respublika oliy ta’lim muassasalarining professor-o‘qituvchilari va boshqa toifadagi xodimlarini budjetdan tashqari mablag‘lar hisobidan moddiy rag‘batlantirish tartibi to‘g‘risidagi nizomni tasdiqlash haqida”gi qarorlariga muvofiq buyuraman:
 1. Oliy ta’lim muassasalarida ta’lim sohalari (ta’lim yo‘nalishlari) bo‘yicha bir nafar o‘qituvchi hisobiga to‘g‘ri keladigan talabalar soni nisbatining normativlari 1-ilovaga muvofiq tasdiqlansin.
 2. Ayrim idoraviy normativ-huquqiy hujjatlar 2-ilovaga muvofiq o‘z kuchini yo‘qotgan deb topilsin.
 3. Mazkur buyruq rasmiy e’lon qilingan kundan e’tiboran kuchga kiradi.
 Mazkur Normativlar O‘zbekiston Respublikasi Moliya vazirligi bilan kelishilgan.
 1. O‘zbekiston Respublikasi oliy va o‘rta maxsus ta’lim vazirining 2017-yil 16-oktabrdagi 18-2017-son “Oliy ta’lim muassasalarida ta’lim sohalari bloklari va shakllari bo‘yicha bir nafar o‘qituvchi hisobiga to‘g‘ri keladigan talabalar soni nisbatining normativlarini tasdiqlash to‘g‘risida”gi buyrug‘i (ro‘yxat raqami 2945, 2017-yil 7-noyabr) (O‘zbekiston Respublikasi qonun hujjatlari to‘plami, 2017-y., 45-son, 1123-modda).
 2. O‘zbekiston Respublikasi oliy va o‘rta maxsus ta’lim vazirining 2018-yil 14-sentabrdagi 22-2018-son “Oliy ta’lim muassasalarida ta’lim sohalari bloklari va shakllari bo‘yicha bir nafar o‘qituvchi hisobiga to‘g‘ri keladigan talabalar soni nisbatining normativlariga o‘zgartirishlar kiritish haqida”gi buyrug‘i (ro‘yxat raqami 2945-1, 2018-yil 10-oktabr) (O‘zbekiston Respublikasi qonun hujjatlari to‘plami, 2018-y., 41-son, 817-modda).